
ΚΩΣ, 11/1/2021
ΑΡ. ΠΡΩΤ. 8

ΕΛΛΗΝΙΚΗ ΔΗΜΟΚΡΑΤΙΑ
ΕΙΡΗΝΟΔΙΚΕΙΟ ΚΩ 

Ταχ. Δ/νση: Ειρηνοδικείο Κω
Τ.Κ 85300
Τηλ: 22420-22206
Email: eirhnodikeio.kw@gmail.com

Ανακοίνωση- Εσωτερική Εγκύκλιος Λειτουργίας Ειρηνοδικείου Κω
Δυνάμει:
1) Της από 11-3-2020 Πράξης Νομοθετικού Περιεχομένου (ΦΕΚ 55, τ. Α΄), 
2) Της υπ' αριθμ. Δ1α/ΓΠ.οικ.: 1293/ 8-1-2021 (ΦΕΚ Β΄ 30/8-1-2021) Κοινής Υπουργικής Απόφασης των Υπουργών Οικονομικών – Ανάπτυξης και Επενδύσεων – Προστασίας του Πολίτη – Εθνικής Άμυνας – Παιδείας και Θρησκευμάτων – Εργασίας και Κοινωνικών Υποθέσεων – Υγείας –Πολιτισμού και Αθλητισμού – Δικαιοσύνης – Εσωτερικών – Μετανάστευσης και Ασύλου – Ψηφιακής Διακυβέρνησης- Υποδομών και Μεταφορών – Ναυτιλίας και Νησιωτικής Πολιτικής – Αγροτικής Ανάπτυξης και Τροφίμων, με θέμα «Έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας για το διάστημα από τη Δευτέρα 11 Ιανουαρίου 2021 και ώρα 6:00 έως και τη Δευτέρα 18 Ιανουαρίου 2021 και ώρα 6:00», 


ΑΝΑΚΟΙΝΩΝΕΤΑΙ
ότι
Κατά το χρονικό διάστημα από την 11η Ιανουαρίου 2021 έως και την 18η Ιανουαρίου 2021:
1) Θα πραγματοποιούνται οι δίκες της τακτικής διαδικασίας, που δικάζονται σύμφωνα με τις διατάξεις του ν.4335/2015. 
2) Θα πραγματοποιούνται οι δίκες των ειδικών διαδικασιών και της παλιάς τακτικής διαδικασίας, που συζητούνται χωρίς εξέταση μαρτύρων/διαδίκων. 
3) Θα πραγματοποιούνται οι δίκες εκουσίας δικαιοδοσίας, συμπεριλαμβανομένων και των υποθέσεων που δικάζονται κατά τις διατάξεις των άρθρων 3869/2010 και 4605/2019, που συζητούνται χωρίς εξέταση μαρτύρων/διαδίκων.
4) Θα πραγματοποιούνται δίκες ασφαλιστικών μέτρων, που συζητούνται χωρίς εξέταση μαρτύρων/διαδίκων. Για την εκδίκαση των υποθέσεων των ειδικών διαδικασιών, ασφαλιστικών μέτρων, εκουσίας δικαιοδοσίας καθώς και υποθέσεων που αφορούν ειδικούς Νόμους και εκδικάζονται με τη διαδικασία της εκουσίας δικαιοδοσίας, θα πρέπει να κοινοποιείται μέχρι την προηγουμένη της δικασίμου ημέρα και μέχρι τη λήξη του ωραρίου, στη γραμματεία του Ειρηνοδικείου μέσω μηνύματος ηλεκτρονικού ταχυδρομείου, έγγραφη δήλωση όλων των πληρεξουσίων Δικηγόρων των διαδίκων, ότι η συγκεκριμένη υπόθεση θα εκδικαστεί χωρίς την εξέταση μαρτύρων/διαδίκων. Η δήλωση αυτή θα αποτελεί προϋπόθεση για να ενταχθεί η υπόθεση προς εκφώνηση στο οικείο πινάκιο ή έκθεμα κατά την ορισθείσα δικάσιμο, οπότε θα πρέπει να παρίστανται νομίμως οι πληρεξούσιοι σύμφωνα με τα οριζόμενα στις διατάξεις του Κ.Πολ.Δ. Σε περίπτωση κατά την οποία δεν υποβληθεί η ανωτέρω δήλωση από τους πληρεξουσίους Δικηγόρους των διαδίκων οι υποθέσεις αποσύρονται και δεν συζητούνται, χωρίς να απαιτείται η παρουσία των πληρεξουσίων Δικηγόρων. Συναινετικά αιτήματα αναβολής υποβάλλονται σύμφωνα με την παρ. 2 του άρθρου 158 του ν. 4764/2020. 
5) Η συζήτηση των αιτήσεων που αφορούν σε συναινετική εγγραφή, ανάκληση, εξάλειψη και μεταρρύθμιση προσημείωσης υποθήκης θα διεξάγεται, όπως μέχρι σήμερα, ενώπιον του Ειρηνοδίκη Υπηρεσίας, εγγράφως κατά παρέκκλιση της. 2 του άρθρ παρ. 115 ΚΠολΔ και οι διάδικοι θα παρίστανται με δήλωση κατά την παρ. 2 του άρθρ. 242 ΚΠολΔ.
6) Δεν αναστέλλονται οι προθεσμίες, που σχετίζονται με το χρόνο κατάθεσης δικογράφου της νέας τακτικής διαδικασίας (άρθρα 215, 237, 238 ΚΠολΔ). 
7) Δεν αναστέλλονται οι προθεσμίες που προβλέπονται στα άρθρα 4Δ, 4ΣΤ, 4Η , 4Θ, 4Ι, 4ΙΑ,4ΙΒ και 4ΙΣΤ του ν. 3869/2010, όπως προστέθηκε με το άρθρο 1 του ν. 4745/2020. 
8) Δεν θα κατατίθενται αιτήσεις για έκδοση διαταγών πληρωμής και απόδοσης μισθίου. 
9) Οι αιτήσεις χορήγησης και ανάκλησης προσωρινών διαταγών, συμπεριλαμβανομένων και των υποθέσεων του Ν. 3869/2010 και του Ν. 4605/2019, θα συζητούνται διά υπομνημάτων των πληρεξουσίων Δικηγόρων των διαδίκων και χωρίς την εξέταση μαρτύρων. Τα υπομνήματα θα προσκομίζονται από τους πληρεξουσίους Δικηγόρους των διαδίκων ενώπιον της Ειρηνοδίκη κατά την ορισθείσα προς συζήτηση ημέρα και ώρα, μαζί με τις εκθέσεις επίδοσης προς τους κλητευθέντες καθ’ ων η αίτηση και τα αποδεικτικά έγγραφα που αποδεικνύουν τους προβαλλόμενους από τους διαδίκους, δια των υπομνημάτων τους, ισχυρισμούς. Σε περίπτωση που δεν υποβληθεί από κανένα από τους διαδίκους υπόμνημα οι υποθέσεις θα ματαιώνονται και θα ακολουθήσει οίκοθεν επαναπροσδιορισμός τους από το Δικαστήριο. Συναινετικά αιτήματα αναβολής υποβάλλονται σύμφωνα με την παρ. 2 του άρθρου 158 του ν. 4764/2020. Οι προσωρινές διαταγές που έχουν χορηγηθεί και έχουν ισχύ έως τη συζήτηση της υπόθεσης, θα παρατείνονται οίκοθεν, με απόφαση της Ειρηνοδίκη Υπηρεσίας, η οποία θα ορίζει τη διάρκεια της παράτασης των προσωρινών διαταγών.
10) Οι υποθέσεις που θα αποσύρονται κατά τα ανωτέρω θα επαναπροσδιορίζονται οίκοθεν και ο ορισμός της νέας δικασίμου θα γνωστοποιείται από το γραμματέα της έδρας στο Δικηγορικό Σύλλογο Κω.
11) Η κατάθεση δικογράφων θα πραγματοποιείται κάθε μέρα από τους πληρεξούσιους δικηγόρους κατόπιν ραντεβού. Η παραλαβή των επικυρωμένων αντιγράφων των δικογράφων θα γίνεται από τις θυρίδες των δικηγόρων. 
12) Θα δημοσιεύονται αποφάσεις, διατάξεις κληρονομητηρίων και σωματείων (τα οποία έχουν ήδη κατατεθεί), αντίγραφα των οποίων θα αποστέλλονται ηλεκτρονικά στους πληρεξούσιους δικηγόρους των διαδίκων. Επίσης, θα κατατίθενται και θα δημοσιεύονται διαθήκες καθώς και καταθέσεις πρακτικών συμβιβασμού. Δεν γίνονται καταθέσεις αιτήσεων για έκδοση διατάξεων (παροχής κληρονομητηρίου ή για έγκριση ή τροποποίηση καταστατικού σωματείου), δηλώσεις τρίτων, αποποιήσεις κληρονομιάς, καταθέσεις ενδίκων μέσων, αιτήσεις νομικής βοήθειας κλπ).
[bookmark: _Hlk55801623]13) Θα διεξάγονται μόνο οι ένορκες βεβαιώσεις με κλήση αντιδίκου και μόνο κατόπιν ραντεβού.
14) Δεν θα χορηγούνται πιστοποιητικά, εκτός των κατεπειγουσών περιπτώσεων, και κατόπιν επικοινωνίας και συνεννόησης με την Γραμματεία του Ειρηνοδικείου Κω (22420-22206) ή ηλεκτρονικά eirhnodikeio.kw@gmail.com.
15) Οι υπό διενέργεια προκαταρκτικές εξετάσεις που έχουν προσδιοριστεί για το αναφερόμενο χρονικό διάστημα δεν θα πραγματοποιηθούν, πλην των περιπτώσεων που έχουν επείγοντα χαρακτήρα, για τις οποίες θα γίνει κλήση των μαρτύρων / υπόπτων.
16) Δεν θα πραγματοποιούνται θεωρήσεις γνησίου της υπογραφής για συναινετικά διαζύγια και δεν θα χορηγούνται αντίγραφα αποφάσεων. Η χορήγηση απογράφων θα πραγματοποιείται κατόπιν συνεννόησης με τη Γραμματεία του Ειρηνοδικείου. 
17) Η Γραμματεία του Δικαστηρίου κατά το ως άνω χρονικό διάστημα θα συνεχίσει να λειτουργεί με τον αριθμό των υπαλλήλων που κρίνεται αναγκαίος για την εύρυθμη λειτουργία του. Δεν θα εξυπηρετεί το κοινό και τους πληρεξουσίους δικηγόρους σε άλλα αντικείμενα, πλην των εξαιρέσεων λειτουργίας του δικαστηρίου και σύμφωνα με τα ανωτέρω και μόνο για τις παραπάνω επιτραπείσες περιπτώσεις.
Αναστέλλονται προσωρινά:
α) οι νόμιμες και δικαστικές προθεσμίες για τη διενέργεια διαδικαστικών πράξεων και άλλων ενεργειών ενώπιον των υπηρεσιών του Ειρηνοδικείου καθώς και της παραγραφής των συναφών αξιώσεων, β) οι, κατά τις κείμενες διατάξεις, διαδικασίες αναγκαστικής εκτέλεσης και της διενέργειας πλειστηριασμών. 
Οι πληρεξούσιοι δικηγόροι θα εξυπηρετούνται από την Γραμματεία του Ειρηνοδικείου ΑΠΟΚΛΕΙΣΤΙΚΑ ΚΑΙ ΜΟΝΟ κατόπιν ραντεβού το οποίο θα κανονίζεται είτε μέσω μηνύματος ηλεκτρονικού ταχυδρομείου στη διεύθυνση eirhnodikeio.kw@gmail.com είτε τηλεφωνικά στον αριθμό 2242022206.
ΥΠΕΝΘΥΜΙΖΕΤΑΙ ΟΤΙ: Οι εισερχόμενοι στο Κατάστημα του Ειρηνοδικείου υποχρεούνται: 1.Να χρησιμοποιούν μάσκα και αντισηπτικό, 2. Να τηρούν την προβλεπόμενη απόσταση ασφαλείας μεταξύ τους (τουλάχιστον 1.5 μέτρο). 3.Να εισέρχονται ένας-ένας στους χώρους των γραφείων του Ειρηνοδικείου.

Κως, 11 Ιανουαρίου 2021
Η ΔΟΚΙΜΗ ΕΙΡΗΝΟΔΙΚΗΣ ΥΠΗΡΕΣΙΑΣ

